bcc3d4265d976cfe730dc8730823e77c
Η eset θα προστατεύει προληπτικά τις εφαρμογές για κινητά στο google play store
techpress.gr
2020.10

> **Η [eset](https://www.eset.com/gr/?utm_source=wellenwide) ανακοίνωσε ότι συμμετέχει ως ιδρυτικό μέλος στο «app defense alliance» για την προστασία του google play store.**


Η eset θα προσφέρει τις βραβευμένες δυνατότητες ανίχνευσης και βελτιωμένη τεχνολογία ασφάλειας στο οικοσύστημα android, ενώ, παράλληλα, θα αναλάβει τη διεξαγωγή ερευνών ώστε για να γίνει ασφαλέστερο το google play store. Η eset αποτελεί ένα από τα πρώτα μέλη της συμμαχίας, με ενεργό ρόλο από τις 6 Νοεμβρίου 2019.

Η πρωτοφανής αυτή συμμαχία έρχεται να συμπληρώσει τις υπάρχουσες συνέργειες της eset με την google, όπως την συνεργασία με την chronicle, που αποτελεί μέρος του google cloud, και την ενσωμάτωση της μηχανής eset στο [google chrome cleanup](https://www.eset.com/us/google-chrome/), ένα εργαλείο ασφάλειας που ειδοποιεί τους χρήστες του google chrome για πιθανές απειλές. 

«Μέχρι πρόσφατα, οι προσπάθειες να εντοπιστούν οι αδυναμίες ασφαλείας γίνονταν εκ των υστέρων. Πλέον, μιλάμε για μια ολοκληρωμένη, προληπτική εκστρατεία για την προστασία δισεκατομμυρίων καταναλωτών και επιχειρήσεων από τη ρίζα του προβλήματος», δήλωσε ο tony anscombe, global security evangelist και industry ambassador της eset. «Η eset σταθερά πρωτοπορεί στον τομέα της έρευνας απειλών. Σε συνεργασία με την google, η eset και τα άλλα μέλη του app defense alliance θα μπορούμε να προσφέρουμε στην google πληροφορίες για την εξάλειψη των απειλών, βοηθώντας τους χρήστες android να είναι πάντα ένα βήμα μπροστά από τους κυβερνοεγκληματίες». 
 

Η google επέλεξε την eset για την αποδεδειγμένη εμπειρία της στην ανακάλυψη κακόβουλων εφαρμογών στο google play store τα τελευταία χρόνια. Αποκαλύπτοντας σπάνια [banking trojans](https://www.welivesecurity.com/2019/02/15/navigating-murky-waters-android-banking-malware/), [spyware](https://www.welivesecurity.com/2019/08/22/first-spyware-android-ahmyth-google-play/) και [ransomware](https://www.welivesecurity.com/2019/07/29/android-ransomware-back/), η eset βοήθησε να εντοπιστούν ορισμένες από τις πιο εξελιγμένες απειλές σε συσκευές android. Στο πλαίσιο της συνεργασίας, οι ομάδες έρευνας της eset θα ασχοληθούν επισταμένα με την ανάλυση όλων των εφαρμογών και θα βοηθήσουν στην προληπτική προστασία των χρηστών του google play store. Η eset θα ενημερώνει την google για τα συμπεράσματα της σχετικά με τις εφαρμογές που ανιχνεύει ως κακόβουλες, δυνητικά επιβλαβείς ή ανεπιθύμητες, πριν ανέβουν οι εφαρμογές στο google play store. 

Περίπου το 40% των εργαζομένων της eset απασχολείται στην έρευνα και την ανάπτυξη, ώστε οι χρήστες της eset σε όλο τον κόσμο να παραμένουν ασφαλείς από τις πιο πρόσφατες και προηγμένες κυβερνοαπειλές. Μετρώντας περισσότερα από 30 χρόνια καινοτομίας στην κυβερνοασφάλεια, η eset υιοθετεί μια πολυεπίπεδη προσέγγιση στην ασφάλεια του κυβερνοχώρου, προστατεύοντας πάνω από 110 εκατομμύρια χρήστες σε 200 χώρες και περιοχές παγκοσμίως. Η eset δημοσιεύει τακτικά τα αποτελέσματα των ερευνών της για τις απειλές στο [welivesecurity](https://www.welivesecurity.com/research/). 

«Εδώ και χρόνια, η google συνεργάζεται εκτενώς με μέλη της κοινότητας της κυβερνοασφάλειας για την online προστασία τόσο των επιχειρήσεων όσο και των καταναλωτών, με τη σημερινή είδηση να αποτελεί το πιο πρόσφατο παράδειγμα αυτής της συνεργασίας», δήλωσε ο dave kleidenmacher, επικεφαλής της ασφάλειας android και της προστασίας της ιδιωτικότητας στη google. «Η συνεργασία με ένα αξιόλογο μέλος της βιομηχανίας κυβερνοασφάλειας, όπως είναι η eset, θα ενισχύσει την προστασία του οικοσυστήματος του google play. Ανυπομονούμε να δούμε τι μπορούν να επιτύχουν μαζί οι ομάδες μας».

Για περισσότερες πληροφορίες σχετικά με τους τρόπους που η eset συμβάλλει στην προστασία του google play store, βρίσκονται στην [σελίδα του app defense alliance](https://security.googleblog.com/2019/11/the-app-defense-alliance-bringing.html). 
6670e2db641e9db0038e66d2fe730835
Δυνατό ξεκίνημα για την εφαρμογή my520
techpress.gr
2020.10

> **Ένα εργαλείο διαχείρισης των barcodes για τις επιχειρήσεις από την 520 barcode Ελλάς.**


h 520 barcode Ελλάς, συνεπής στη δέσμευσή της για συνεχή εξέλιξη και πρωτοπορία, σχεδίασε και προσφέρει από τον Ιανουάριο στους συνδρομητές της την εφαρμογή my520. Πρόκειται για ένα ακόμα σημαντικό εργαλείο που αναβαθμίζει τις προσφερόμενες υπηρεσίες της και έχει ήδη καταγράψει ένα δυναμικό ξεκίνημα.

Ήδη μέσα στο πρώτο τρίμηνο, δημιουργήθηκαν από 500 εταιρείες περισσότεροι από **13.000 νέοι κωδικοί παρουσιάζοντας αύξηση 224%** σε σχέση με την περσινή περίοδο και τη χρήση της προηγούμενης εφαρμογής barcode on line. Παράλληλα, πραγματοποιήθηκαν **περισσότερες από 12.100 λήψεις ψηφιακών barcode και 6.500 κατατάξεις προϊόντων σε κατηγορίες ειδών και εισαγωγές φωτογραφιών.** Συνολικά στην εφαρμογή περιέχονται ήδη πάνω από 180.000 κωδικοί προερχόμενοι από 3.100 εταιρείες.

**Η** [εφαρμογή my520](http://www.my520.gr/) **αποτελεί μια σύγχρονη ηλεκτρονική πλατφόρμα με προϊόντα, κωδικούς και όχι μόνο**. Πρόκειται για ένα ασφαλές, αξιόπιστο και απλό εργαλείο διαχείρισης κωδικών αριθμών barcode, που απλοποιεί την καθημερινή εργασία των επιχειρήσεων.

**Η εφαρμογή my520 απευθύνεται:**

-**στον παραγωγό και τον χονδρέμπορο**, δίνοντάς τους την επιλογή να διαχειρίζονται το σύνολο των κωδικών αριθμών barcode των προϊόντων τους δωρεάν, με ασφάλεια, αξιοπιστία, ταχύτητα και αποτελεσματικότητα. Παρέχεται η δυνατότητα, με ιδιαίτερη ευκολία, να **δημιουργούν ψηφιακά barcode και να συνοδεύουν τα προϊόντα τους με φωτογραφίες, πληροφορίες για τον καταναλωτή** ή πληροφορίες b2b. Έτσι, τα νέα τους προϊόντα καθίστανται περισσότερο ορατά σε αναζητήσεις αγοραστών τόσο στο εσωτερικό, όσο και στο εξωτερικό, ενώ μπορούν, μαζικά, να κοινοποιούν αλλαγές, νέες καταχωρήσεις και άλλες υπηρεσίες σε πελάτες της επιλογής τους.

[![my520 1](https://www.techpress.gr/wp-content/uploads/2016/04/my520-1.jpg)](https://www.techpress.gr/wp-content/uploads/2016/04/my520-1.jpg)

-**στον λιανέμπορο και τον αγοραστή** παρέχοντάς τους τη δυνατότητα για άμεση ενημέρωση σχετικά με τη διάθεση των νέων προϊόντων. Επιπλέον, μπορούν να εντοπίζουν τα νέα προϊόντα μέσω αναζήτησης ανά κατηγορία, είδος και χρήσης άλλων κλειδιών, να αντλούν συγχρονισμένα και επικαιροποιημένα στοιχεία αυτών, τα οποία εισάγονται αυτόματα στη βάση δεδομένων, αποφεύγοντας την εκ νέου πληκτρολόγηση. Ταυτόχρονα, μπορούν να αντλούν **περαιτέρω στοιχεία (περιγραφές, φωτογραφίες κ.ά.)** για χρήση σε **on-line shop** και να χρησιμοποιούν web service για τις Πληροφορίες για τον Καταναλωτή (Κανονισμός 1169/2011).

**-στον καταναλωτή** καθώς τα στοιχεία του my520 είναι προσβάσιμα από τον καταναλωτή για Η/Υ μέσω του i520.gr, για android κινητά & ταμπλέτες με την εφαρμογή android i520 που **διατίθεται ελεύθερα από το [google play store.](https://play.google.com/store/apps/details?id=com.barcodehellas.i520.client.android)**
**Η κα Ευανθία Δήμου, Πρόεδρος και Διευθύνουσα Σύμβουλος της 520 barcode hellas σημείωσε σχετικά:** «Με την κίνηση αυτή που ήδη χαίρει ιδιαίτερης αποδοχής, η εταιρεία μας συνεχίζει να αναβαθμίζει τις υπηρεσίες της. Προσφέρει στους συνδρομητές της μέσα από το my520, ένα σημαντικό και σύγχρονο εργαλείο, που προσδίδει προστιθέμενη αξία. Αποδεικνύει έτσι για μια ακόμη φορά την ουσιαστική στήριξη της στην ελληνική επιχειρηματική δραστηριότητα παρέχοντας χρήσιμες πληροφορίες και δεδομένα στους συνδρομητές της».
5c113e5e8d189ee778f8716c44237803
tripsleep: Κοιμηθείτε άφοβα στα Μ.Μ.Μ.
techpress.gr
2020.10

> **Ξέγνοιαστο ύπνο στα Μέσα Μαζικής Μεταφοράς προσφέρει η εφαρμογή tripsleep που είναι πλέον διαθέσιμη για free downloading στο google play store και το app store.**


Η εφαρμογή tripsleep θα σας εξασφαλίσει τον ύπνο στα Μέσα Μαζικής Μεταφοράς! aπευθύνεται σε όσους θέλουν να κοιμηθούν στα Μ.Μ.Μ. και λειτουργεί ως εξής: ο χρήστης εισάγει τη διεύθυνση που κατευθύνεται και σε μια χιλιομετρική απόσταση μακριά από τον προορισμό του, το application tripsleep τον ξυπνάει, διασφαλίζοντας του έτσι το ότι θα κατέβει στη στάση που επιθυμεί.

h ιδέα του tripsleep app «γεννήθηκε» στον ευρωπαϊκό διαγωνισμό” startup bus”, όπου εκτός από του να κλέψει τις εντυπώσεις, κατάφερε να κερδίσει την πρώτη θέση στο “milestones competition” ανάμεσα σε 54 ομάδες από χώρες όπως η Γερμανία και η Αγγλία. Αυτή δεν ήταν η μοναδική ευρωπαϊκή διάκριση αφού η εφαρμογή προκρίθηκε και διαγωνίστηκε και στους πανευρωπαϊκούς προημιτελικούς του “get in the ring”. Ακόμα βραβεύτηκε και στο διαγωνισμό “Επιχειρηματικής Καινοτομίας” του Εθνικού Μετσόβιου Πολυτεχνείου.

Η ομάδα του tripsleep αποτελείται από 5 μέλη. Τον ceo και founder Γιάννη Μπάτα, τον υπεύθυνο επικοινωνίας Γιάννη Καζαντζή, τους προγραμματιστές για ios και android Γιώργο Μπούμη και Κωνσταντίνο Ρέππα αντίστοιχα και την ui/ux designer Ειρήνη Κάστη. Προτεραιότητα της ομάδας του tripsleep είναι η δημιουργία μιας εφαρμογής εύκολη στη χρήση που θα ανανεώνεται συνεχώς σύμφωνα με τις ανάγκες των χρηστών της.

[![tripsleep1](https://www.techpress.gr/wp-content/uploads/2016/01/tripsleep1.jpg)](https://www.techpress.gr/wp-content/uploads/2016/01/tripsleep1.jpg)

*h εφαρμογή tripsleep μπορεί να χρησιμοποιηθεί σε όλα τα Μ.Μ.Μ. συμπεριλαμβανομένου και του Μετρό. Θα τη βρείτε στο [google play](https://play.google.com/store/apps/details?id=com.tripsleep.tripsleep.tripsleep&hl=el) και το [app store](https://itunes.apple.com/gr/app/tripsleep/id961806701?mt=8https://itunes.apple.com/gr/app/tripsleep/id961806701?mt=8).
ce5ef760225307dd71eb66718519a37d
google play: Πλαστά apps του minecraft
techpress.gr
2020.10

> **Χιλιάδες είναι οι εγκαταστάσεις 30 πλαστών εφαρμογών για το minecraft στο google play, σύμφωνα με την eset. Οι χρήστες android απειλούνται παγκοσμίως.**


[![imagehandler.ashx](https://www.techpress.gr/wp-content/uploads/2015/05/imagehandler.ashx_1-150x83.jpg)](https://www.techpress.gr/wp-content/uploads/2015/05/imagehandler.ashx_1.jpg)Οι ερευνητές της eset ανακάλυψαν περισσότερες από 30 πλαστές εφαρμογές που διατίθενται στο google play store για εγκατάσταση. Οι ψεύτικες εφαρμογές, που παρουσιάζονται ως cheat για το δημοφιλές παιχνίδι minecraft, έχουν εγκατασταθεί από περισσότερους από 600.000 χρήστες android, όπως αναφέρει σχετικά η eset στο [welivesecurity.com.](http://www.welivesecurity.com/)

 

Σε συνέχεια της ειδοποίησης της eset, η google έχει αφαιρέσει τις κακόβουλες εφαρμογές από το κατάστημα.

 

Η eset ανιχνεύει τις εφαρμογές scareware ως android/fakeapp.al. Παρά τις κακές κριτικές των χρηστών και τα αρνητικά σχόλια, το scareware έχει εξαπλωθεί μαζικά τους τελευταίους μήνες. «Η σοβαρότητα της απειλής αυτής βρίσκεται στο γεγονός ότι μπορεί να την έχουν εγκαταστήσει περισσότεροι από τρία εκατομμύρια χρήστες από το επίσημο google play store» τονίζει ο lukas stefanko, Ερευνητής malware της eset.

 

Οι πλαστές εφαρμογές χρησιμοποιούν τεχνικές scareware για να ξεγελάσουν τα θύματα ώστε να γραφτούν σε μία υπηρεσία υψηλής χρέωσης. «Για να αποφύγετε την εγκατάσταση κακόβουλων ή ανεπιθύμητων εφαρμογών, αποφεύγετε να «κατεβάζετε» εφαρμογές από ανεπίσημες πηγές και διατηρήστε ενημερωμένο το λογισμικό ασφαλείας στο android σας» καταλήγει ο stefanko.
a1534933554cdeff8ffe6bf166424555
venuespot στο google play store
techpress.gr
2020.10
**> h δωρεάν εφαρμογή venuespot έχει δημιουργηθεί από Έλληνα developer και μπορεί να τη βρει κανείς στο google play store.**
  



![venuespot](https://www.techpress.gr/wp-content/uploads/2012/08/venuespot-150x73.jpg "venuespot")h εφαρμογή επιτρέπει στον χρήστη να βρει μαγαζιά με wifi γύρω του, ή από όποιο άλλο μέρος στον χάρτη θέλει, ενώ παράλληλα εμφανίζει και αποθηκεύει τους κωδικούς πρόσβασης (τους βρίσκει μέσω των σχόλιων στο foursquare).
  



Πρόκειται για μια δωρεάν εφαρμογή για κινητά android, την οποία μπορεί να βρει κανείς στο <https://play.google.com/store/apps/details?id=foursqwifi.aithanasakis>
  



Λειτουργεί και offline 100%, εμφανίζοντας μία λίστα με τις περιοχές που έχει ήδη ψάξει ο χρήστης για να δείξει τους αποθηκευμένους κωδικούς για όταν δεν θα έχει καθόλου πρόσβαση στο internet, πχ. στις διακοπές στο εξωτερικό, όταν δεν έχεις κάρτα κλπ.
  


